



[bookmark: _GoBack][image: ]ที่ มท ๐๘16.5/ว1668	กรมส่งเสริมการปกครองท้องถิ่น		ถนนนครราชสีมา เขตดุสิต กทม. ๑๐๓๐๐
						         3  เมษายน  ๒๕69
เรื่อง  การจัดตั้งชมรมส่งเสริมการออกกำลังกายและเล่นกีฬาในส่วนภูมิภาค และร่วมบูรณาการการดำเนินการส่งเสริม  เรื่อง  การพัฒนาจิตอาสากีฬา เพื่อขับเคลื่อนโครงการส่งเสริมการกีฬาเพื่อพัฒนาชาติไทย ในพระบรมราชูปถัมภ์             
เรียน	ผู้ว่าราชการจังหวัด ทุกจังหวัด
อ้างถึง  หนังสือกระทรวงมหาดไทย ที่ มท 0816.2/ว 3000 ลงวันที่ 4 เมษายน 2568
สิ่งที่ส่งมาด้วย  1. สำเนาหนังสือกระทรวงมหาดไทย ด่วนที่สุด ที่ มท 0211.9/ว 1840  
สิ่งที่ส่งมาด้วย  1. ลงวันที่ 10 มีนาคม 2569					        จำนวน 1 ฉบับ
สิ่งที่ส่งมาด้วย  2. สำเนาหนังสือกระทรวงมหาดไทย ด่วนที่สุด ที่ มท 0211.9/3955
สิ่งที่ส่งมาด้วย  2. ลงวันที่ 10 มีนาคม 2569					        จำนวน 1 ฉบับ
			ตามที่ กระทรวงมหาดไทยแจ้งว่า พระบาทสมเด็จพระเจ้าอยู่หัว ทรงพระกรุณาโปรดเกล้าฯ พระราชทานพระบรมราชานุมัติ ให้ดำเนินโครงการส่งเสริมการกีฬาเพื่อพัฒนาชาติไทย ในพระบรมราชูปถัมภ์ ด้วยความร่วมมือจากหน่วยงานที่รับผิดชอบด้านการกีฬาของชาติ ทั้งจากภาครัฐ และภาคเอกชน โดยขอให้จังหวัดดำเนินการแต่งตั้งคณะกรรมการกีฬาประจำจังหวัดตามโครงการส่งเสริมการกีฬาเพื่อพัฒนาชาติไทย   ในพระบรมราชูปถัมภ์ ให้เป็นไปตามองค์ประกอบของคำสั่งคณะกรรมการอำนวยการโครงการส่งเสริมการกีฬาเพื่อพัฒนาชาติไทย ในพระบรมราชูปถัมภ์ ที่ 5/2568 เรื่อง แต่งตั้งคณะกรรมการกีฬาประจำจังหวัด
ตามโครงการฯ ลงวันที่ 20 มีนาคม พ.ศ. 2568 ความละเอียดแจ้งแล้ว นั้น
			กรมส่งเสริมการปกครองท้องถิ่น ได้รับแจ้งจากกระทรวงมหาดไทยว่า หน่วยราชการ         ในพระองค์ 904 แจ้งว่า กระทรวงการท่องเที่ยวและกีฬา มีหนังสือขอความอนุเคราะห์ กระทรวงมหาดไทยสนับสนุนการดำเนินการจัดตั้งชมรมส่งเสริมการออกกำลังกายและเล่นกีฬาในส่วนภูมิภาค และโครงการส่งเสริมอาสาสมัครกีฬาและผู้นำการออกกำลังกาย ประจำปีงบประมาณ พ.ศ. 2569 เพื่อฝึกอบรมพัฒนาประชาชนผู้เข้ารับการฝึกอบรมให้มีความสามารถเป็นจิตอาสากีฬา สามารถปฏิบัติหน้าที่เป็นเครือข่ายภาคประชาชนสร้างความร่วมมือกับหน่วยงานภาครัฐในพื้นที่ ส่งเสริมให้ประชาชนทุกช่วงอายุมีการออกกำลังกายและเล่นกีฬาอย่างสม่ำเสมอ ต่อเนื่อง และยั่งยืนในอนาคตต่อไป โดยให้ผู้ว่าราชการจังหวัด ในฐานะประธานกรรมการกีฬาประจำจังหวัด ตามโครงการส่งเสริมการกีฬาเพื่อพัฒนาชาติไทย ในพระบรมราชูปถัมภ์ สนับสนุน             
และประสานงานการจัดตั้งชมรมส่งเสริมการออกกำลังกายและเล่นกีฬาในส่วนภูมิภาค และส่งเสริมการพัฒนาจิตอาสากีฬา เพื่อขับเคลื่อนโครงการส่งเสริมการกีฬาเพื่อพัฒนาชาติไทย ในพระบรมราชูปถัมภ์ 
รวมทั้งมอบหมายให้อำเภอสนับสนุนการคัดเลือกประชาชนที่มีจิตอาสาและมีทักษะด้านการกีฬา เพื่อเข้ารับการฝึกอบรมเป็นจิตอาสากีฬาและผู้นำการออกกำลังกายในระดับตำบลและหมู่บ้าน และจัดทำคำสั่งแต่งตั้งคณะกรรมการชมรมส่งเสริมการออกกำลังกายและเล่นกีฬา พร้อมทั้งรายงานผลการจัดทำคำสั่งดังกล่าว 
ไปยังฝ่ายเลขานุการคณะกรรมการกีฬาประจำจังหวัดฯ เพื่อรวบรวมและรายงานผลการดำเนินการ  
ให้กรมส่งเสริมการปกครองท้องถิ่น ภายในวันพฤหัสบดีที่ 16 เมษายน 2569 ในการนี้ เพื่อให้การดำเนินการดังกล่าวเป็นไปด้วยความเรียบร้อย จึงขอความร่วมมือจังหวัดดำเนินการ ดังนี้
/1. มอบหมาย ...

1. มอบหมายสำนักงานท้องถิ่นจังหวัด ประสานกับสำนักงานการกีฬาแห่งประเทศไทยจังหวัด ในฐานะเลขานุการคณะกรรมการกีฬาประจำจังหวัด ตามโครงการส่งเสริมการกีฬาเพื่อพัฒนาชาติไทย
ในพระบรมราชูปถัมภ์ เพื่อรวบรวมคำสั่งแต่งตั้งคณะกรรมการชมรมส่งเสริมการออกกำลังกายและเล่นกีฬา
และจัดส่งให้กรมส่งเสริมการปกครองท้องถิ่น ภายในวันพฤหัสบดีที่ 16 เมษายน 2569 ทางไปรษณีย์อิเล็กทรอนิกส์ dla.edu.0816.5@gmail.com         
2. กำชับท้องถิ่นจังหวัดให้ความสำคัญและสนับสนุนการขับเคลื่อนโครงการส่งเสริมอาสาสมัครกีฬาและผู้นำการออกกำลังกาย และประสานองค์กรปกครองส่วนท้องถิ่นทุกแห่งในพื้นที่จังหวัดสนับสนุนการจัดตั้งชมรมส่งเสริมการออกกำลังกายและเล่นกีฬา
รายละเอียดปรากฏตามสิ่งที่ส่งมาด้วย โดยสามารถดาวน์โหลดสิ่งที่ส่งมาด้วยตาม QR Code ท้ายหนังสือ   ฉบับนี้   
จึงเรียนมาเพื่อโปรดพิจารณา
ขอแสดงความนับถือ




อธิบดีกรมส่งเสริมการปกครองท้องถิ่น




กองการศึกษาท้องถิ่น
กลุ่มงานส่งเสริมการศึกษานอกระบบ ศิลปะ วัฒนธรรม และภูมิปัญญาท้องถิ่น
โทร. ๐ ๒๒๔๑ ๙๐๐๐ ต่อ 5337 
ไปรษณีย์อิเล็กทรอนิกส์ saraban@dla.go.th
ผู้ประสานงาน นายนัทธพงศ์  เข็มเพ็ชร โทร. 062 902 1178

